
REPUBLIKA HRVATSKA
ŠIBENSKO-KNINSKA ŽUPANIJA
GRAD SKRADIN
GRADSKO VIJEĆE
KLASA: 
URBROJ:
Skradin, __. rujna 2026. godine


Na temelju članka 35. stavka 1. točka 2. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20 ), članka 20., stavka 1. i članka 42. Zakona o lokalnim porezima (Narodne novine broj 115/16, 101/17, 114/22, 114/23, 152/24) i članka 34. Statuta Grada Skradina (Službeni vjesnik Šibensko-kninske županije, broj 3/21, 15/22 i 29/23) Gradsko vijeće Grada Skradina na __. sjednici održanoj __. rujna 2026. godine donosi
ODLUKU 
O POREZIMA GRADA SKRADINA

I.OPĆE ODREDBE
Članak 1.
Ovom Odlukom utvrđuju se porezi koji pripadaju Gradu Skradina, visina tih poreza i druga pitanja bitna za njihovo utvrđivanje i naplatu.

II.VRSTE POREZA
Članak 2.
Porezi Grada Skradina su:
1. Porez na potrošnju, 
2. Porez na nekretnine.

1.  Porez na potrošnju
Članak 3.
Porez na potrošnju plaća se po stopi od 3%.
Članak 4.
Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.
2.   Porez na nekretnine
Članak 5.
Porez na nekretnine plaća se godišnje u iznosu od:
· 6,00  eura po metru kvadratnom korisne površine nekretnine na  području naselja Skradin, 
· 4,00 eura na području naselja Bićine, Skradinsko polje, Sonković, Plastovo, Laškovica, Rupe, Dubravice, Ićevo, Piramatovci, Lađevci, Gračac, Krković,
· 2,50 eura ostala naselja na području grada Skradina. 

Članak 6.
Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, nadležna ispostava Porezne uprave.

III.PROVEDBENE ODREDBE
Članak 7.
Ovlašćuje se nadležna organizacija platnog prometa zadužena za raspoređivanje uplaćenih prihoda da naknadu, koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

IV.PRIJELAZNE I ZAVRŠNE ODREDBE
Članak 8.
Ova Odluka objavit će se u Službenom vjesniku Šibensko-kninske županije, te će se dostaviti Ministarstvu financija Poreznoj upravi u roku od osam dana od dana njezina donošenja radi objave na mrežnim stranicama Porezne uprave i  radi preuzimanja ovlasti za utvrđivanje i naplatu poreza Grada Skradina.

Članak 9.
Ova Odluka stupa na snagu stupa na snagu osmog dana od dana objave u „ Službenom vjesniku Šibensko-kninske županije, dok se ista primjenjuje od 01. siječnja 2027. godine. 

Članak 10.
Stupanjem na snagu ove Odluke prestaje važiti Odluka o porezima Grada Skradina objavljena u Službenom vjesniku Šibensko-kninske županije (34/23, 6/25, 24/25, 13/26).

GRADSKO VIJEĆE
GRADA SKRADINA
PREDSJEDNICA 
                              Matea Klarić, dipl.iur. 

